cyanic-selkie/wikianc huggingface dataset:
Դաշքեսանի շրջան
Աշխարհագրություն և բնություն
Հյուսիսում շրջանը սահմանակցում է Շամքորի շրջանին, արևելքում Գյոյգյոլի շրջանին, հարավում՝ Քելբաջարի, իսկ արևմուտքում՝ Գետաբեկի շրջանին, հարավ-արևմուտքում սահմանակցու է Հայաստանի Հանրապետության հետ։ Շրջանը տեղաբաշխված է Փոքր Կովկասի հյուսիս-արևելքում, ծովի մակարդակից 1600—1800 մետր բարձրության վրա։ Հյուսիսային ուղղությամբ շրջանի ռելիեֆը լեռնային է՝ Մռավի և Շահդաղի լեռնաշղթաներն են, գոյություն ունի նեղ ու խոր գետահովիտնեերի (կանյոն) համակարգ։ Դաշկեսանի շրջանի տերիտորիայով ձգվում է Բաշքենդ-Դաստաֆյուրյան իջվածքը։ Շրջանում են գտնվում Հինալդաղ գագաթը (3367 մետր), Կոշկարը (3361 մետր) և այլն։ Տերիտորիան մեծ մասամբ կազմված է Յուրայի ժամանակաշրջանի և Կավճի ժամանակաշրջանի նստվածքներից ։ Օգտակար հանածոներից շրջանը հարուստ է երկաթաքարով, կոբալտով, ալունիտով, մարմարով, բարիտով, ոսկով և այլն, կան նաև հանքաղբյուրներով։ Դաշկեսանի շրջանում կան ճիմի ծածկոցներով լեռնա-մարգագետինային և լեռնաանտառային մուգ դարչնագույն բնահողային շերտեր ։ Բուսածածկույթը կազմված է ալպիական և ենթաալպիական մարգագետիններից, լայնատերեև լեռնային անտառներից (կաղնու, բոխու, բուկու), թփուտներից և նոսր անտառային մարգագետիններից ։ Շրջանում կենդանիներից կան այծյամներ, անտառային կզաքիսներ, բեզուարյան այծեր և այլն, թռչուններից՝ չիլ կաքավներ, ուլարներ (լեռնային հնդկահավեր), հավաբազեներ, աղավնիներ և այլն։
Միջին բարձրության լեռներում կլիման ձմռանը չոր և բարեխառն է, իսկ բարձրլեռնային գյուղերում՝ ցուրտ և խոնավ, ամառները ցրտոտ է։ Միջին ջերմաստիճանը հունվարին տատանվում է −12-ից մինչև −2°С: Տեղումների միջին տարեկան մակարդակը տատանվում է 500—900 մմ-ի սահմաններում։ Գետերից հոսում են Կոշկարչայը, Շամկիրչայը, Գյանջաչայը և այլն, բոլոր գետերը պատկանում են Քուռի ավազանին։ Գետերը կարևոր դերակատարություն ունեն արդյունաբերության ջրամատակարարման և գյուղատնտեսության համար նախատեսված հողամասերի ոռոգման գործում։ Կոշկարչայ գետի վրա ջրամբար է կառուցված։
Բնակչություն
1976 թվականին բնակչության խտությունը կազմում էր 1 կմ² վրա 33,7 մարդ, իսկ 2015 թվականին՝ 32,75 մարդ։ 2015 թվականին բնակչության 59,9 % -ը ապրում էր գյուղերում։
Շրջանի տնտեսություն
Խորհրդային ժամանակաշրջանում շրջանը դարձավ երկրի խոշորոգույն արդյունաբերական կենտրոններից մեկը։ Շրջանի տնտեսության մեջ գլխավոր դերը պատկանում էր հանքանյութերի արդյունահանումը, դաշկեսանյան երկաթգծում աշխատում էր Ռուստավյան մետաղագործական գործարանը, իսկ դաշկեսանյան Ալունիտում աշխատում էր Կիրովաբադի ալյումինի գործարանը։ Գյուղատնտեսության մեջ զարգացել էր անասնապահությունը, կարտոֆիլի և ցորենի մշակումը։  1977 թվականին շրջանում կային երկու կոլխոզ և վեց սովխոզ։ 1976 թվականին շրջանի պիտանի հողերը  47  հազար հեկտար էր, որից 4,2 հազար հեկտարը բազմամյա բույսերի ցանքսատարածքներ էին, 2,2 հազար հեկտարը թողնված էր հանգստանալու, 8,5 հազար հեկտարը անասնակերի համար էր, 31,8 հազար հեկտարը՝ արոտավայրեր էր։ 4,2 հազար հեկտարից  32 %-ը հատկացված էր հացահատաիկային և լոբահատիկային կուլտուրաների համար, 35 %-ը կերի կուլտուրաների համար էր ։ Լեռնային և ցածրլեռնային շրջաններում աճեցնում էին մրգեր և խաղող։ Կոլխոզային շրջաններում կային 9,5 հազար գլուխ խոշորեղջրային և 23,7 մանրեղջրային անասուն։ 1976 թվականին շրջանում աճեցրել են 7,3 տոննա կարտոֆիլ։ Շրջանում գտնվում էր Ադրբեջանական լեռնամշակման ալունիտային հանքավայրը, մարմարի գործարանը, «Ադրգյուղտնտեսմեխանիկա» տրեստի շրջանային բաժինը ։ Այժմ շրջանը պատկանում է Գյանջա-Ղազախական տնտեսական շրջանին։ Դաշկեսանի շրջանում ծաղկում է ապրում անասնապահությունը և մեղվապահությունը, աճեցվում են մրգեր և կարտոֆիլ ։ Լեռնային շրջաններում զարգանում է անջրդի հողագործությունը, աճում են մրգեր և բանջարաբոստանային կուլտուրաներ։ 2017 թվականի տնտեսությունը պարունակում է 25081 գլուխ մանրեղջերավոր և 37203 գլուխ թռչուն։ Շրջանում պիտանի 42,8 հազար հեկտար հողերից 1,7 հազար հեկտարը ցանված են, իսկ 30,3 հազար հեկտարը հատկացված է արոտավայրերի համար։ 2017 թվականին արտադրվել է 1742 տոննա ցորեն, 17 տոննա լոբազգի, 13087 տոննա կարտոֆիլ, 1448 տոննա բանջարեղեն, 630 տոննա մրգեր և հատապտուղ։ Շրջանի տնտեսության մեջ կարևորագույն բնագավառ է հանդիսանում օգտակար հանածոների արդյունահանումը, լեռնաարդյունահաող և լեռնահարստացման արդյունաբերությունները։ Շրջանի խոշորագույն ձեռնարկություն է հանդիսանում Դաշկեսանի լեռնահարստացման կոմբինատը «Daşkəsən Filizsaflaşdırma», միաժամանակ այն հանդիսանում է Անդրկովկասում միակ երկաթաքարի հարստացման ձեռնարկությունը, երկաթաքարը մատակարարվում է Ռուսթավիի մետաղագործական գործարան, արդյունահանման պրցեսում երկաթաքարը հարստացվում է 60 %-ով ։ Ձեռնարկություններից է Փիփի «Alunit» արդյունահանող մասնաբաժինը, որը զբաղվում է ալունիտի արդյունահանմամբ, այն հետագայում օգտագործվում է Գյանջայի ալյումինի գործարանում ալյումինի օքսիդի արդյունահանման համար։ Շրջանում է գտնվում նաև մարմարի «Rizvan» ՍՊԸ քարհանքը, հայտնի «Azərbaycan Şəkər İstehsalat Birliyi» ՍՊԸ քարհանքը, «Azərbaycan Beynəlxalq Dağ-Mədən Ehtiyyatları üzrə Əməliyyat şirkəti» ՍՊԸ ոսկու հանքը, մսի կոմբինատը, կաթի գործարանը ։
Ենթակառուցվածք
Շրջանով է անցնում Գյանջա-Դաշկեսան մայրուղին, Ալաբաշլի-Կուշչիի կամուրջ երկաթգիծը ։ Կա ճոպանուղի մոտ 4 կմ երկարությամբ, որը նախատեսված է երկաթաքարի մաակարարման համար Դաշկեսանից Կուշչի։ 2017 թվականին շրջանում գործում են 11 ԱՀԿ (Ավտոմատ Հեռախոսային Կայան) և 15 փոստային բաժանմունք։
Կուլտուրա, ուսում, առողջապահություն
1933 թվականից շրջանում հրատարակվում է հասարակաքաղաքական «Դաշկյասյան» թերթը։ 1958 թվականին սկսել են տեղական ռադիոյի հեռարձակումը ։  2009 թվականին գտնվում էին 12 նախադպրոցական և  44 միջնակարգ դպրոցներ, 28 ակումբ, 16  կուլտուրայի տուն, թանգարան, 47 գրադարան ։ Դաշկեսանի շրջանում գտնվում են 3 հիվանդանոց, որոնք նախատեսված են 110 մահճակալի համար, 28 բժշկական ամբուլատորիա, էպիդեմիալոգիայի և հիգիենայի կենտրոն ։ 2018 թվականին միչբժշկական միավորումներում աշխատել են 26 բժիշկներ, 115 միջին մասնագիտական աշխատակիցներ։ Չովգալ գյուղում է գտնվում եկեղեցի (1869) և պարիսպ (1891), Բայան գյուղում է գտնվում XV դարի կամուրջ, եկեղեցի (1863) և մենաստան (1823), Խաշբուլաղ գյուղում է գտնվում երկաթեև բրոնզե դարերից պահպանված համանուն դամբանաթումբը և Դաշլիթեփե ամրոցը՝ բրոնզե դարից ։
Ծանոթագրություններ
Կատեգորիա:Դաշկեսանի շրջան Կատեգորիա:Ադրբեջանի շրջաններ
Նովոսելե (գյուղ, Դորոգոբուժսկի շրջան)
Նովոսելե (Новоселье), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դորոգոբուժսկի շրջանի բնակավայրեր
Կամա Սիվոր Կամանդա
Կամա Սիվոր Կամանդա (Kama Sywor Kamanda, ), եգիպտական ծագման կոնգոցի բանաստեղծ, գրող, նովելիստ, դրամատուրգ, ծնվել է Լուեբոյում (Կոնգոյի Դեմոկրատական Հանրապետություն), 1952 թվականի նոյեմբերի 11-ին։ Դպրոցն ավարտելուց հետո նա Եվրոպայում և Աֆրիկայում ուսումնասիրել է ժուռնալիստիկա, քաղաքագիտություն, իրավունք։ Այժմ նրան հրավիրում են աշխարհի տարբեր երկրների համալսարաններ` դասախոսություն կարդալու համար։ Նա նաև մշակույթի և քաղաքականության վերաբերյալ գրում է քննադատական հոդվածներ։
Նովելիստ, բանաստեղծ և վիպասան Կամանդայի հարուստ ստեղծագործությունները մեծ ճանաչում ունեն ամբողջ աշխարհում։ 1967 թվականից ի վեր, երբ լույս է տեսել նրա «Աֆրիկյան մթնշաղի պատմությունը», Կամանդան գրել է ավելի քան 20 գիրք, որոնց մեջ ներառված էին հազարավոր բանաստեղծություններ և հարյուրավոր պատմվածքներ։ Նա նաև գրել է որոշ վեպեր։
Գրողի նովելներում անսովոր կերպով միահյուսված են հեղինակի անձնական փորձը և երևակայությունը, նաև սև մայրցամաքի ավանդույթները և իրականությունը։ Նրա պատմվածքների հեքիաթային սյուժեներում շնչում են Աֆրիկայի մշակույթը և հին քաղաքակակրթությունը։
Ծանոթագրություններ
Կատեգորիա:Եգիպտացի բանաստեղծներ Կատեգորիա:Եգիպտացի գրողներ Կատեգորիա:Եգիպտացի վիպասաններ Կատեգորիա:Եգիպտացի դրամատուրգներ Կատեգորիա:Աֆրիկացի բանաստեղծներ Կատեգորիա:Աֆրիկացի գրողներ
Ալան Ուոքեր
Վաղ կյանք
Ալանը ծնվել է Նորթհեմփթոնում։ Երբ նա դարձավ 2 տարեկան, նորվեգացի մոր ու անգլիացի հոր հետ տեղափոխվեց Բերգեն։ Մեծանալով թվային դարաշրջանում՝ Ալանը հետաքրքրվեց համակարգիչներով, որոնք հետագայում հետաքրքրություն տածեցին դեպի ծրագրավորումը և գրաֆիկական դիզայնը։ 2012 թվականին նա սկսեց իր նոութբուքով երաժշտություն ստեղծել սկզբում «DJ Walkzz» կեղծանունով։ Նրա երգերը, շուտով, գրավեցին ձայնագրման ստուդիաների ուշադրությունը։ Նա Ուոքեր ընտանիքի երկրորդ զավակն է, քույրը՝ Camilla Joy Walker, 24տ., փոքր եղբայրը՝ Andreas Walker, 19տ.:
Ներկա ժամանակ
Նրա «Faded» գործը ուշադրություն գրավեց YouTube-ում տեսահոլովակի թողարկումից հետո։
2015 թվականին Ուոքերը պայմանագիր կնքեց MER Musikk-ի հետ՝ «Spectre» և «Force» երգերի համար։ Հետո նա պայմանագիր կնքեց Sony Music Sweden-ի հետ և նրա առաջին սինգլը դարձավ "Faded"-ը՝ թողարկված 2015 թվականի դեկտեմբերի 4-ին՝ վոկալիստ Իզելին Սոլհեյմի մասնակցությամբ։ Այդ սինգլը շուտով դարձավ շատ հայտնի և հիթ-շքերթներում զբաղեցրեց առաջին հորիզոնականը։ «Faded» երգի տեսահոլովակը նկարահանվել է Էստոնիայում՝ մայրաքաղաք Տալլինի շրջակայքում։ 2016 թվականին նա թողարկեց երկու սինգլներ՝ "Sing Me To Sleep" և "Alone", որոնց նույնպես համաշխարհային ճանաչում ունեցան։ "Sing Me To Sleep" երգի վոկալիստը կրկին Իզելին Սոլհեյմն է, իսկ "Alone"-ի վոկալիստը Նունի Բաոն է։ 2017 թվականին նա թողարկեց "The Spectre" երգը, որը "Spectre"-ի վոկալով տարբերակն է։ 2018-ին Նա թողարկեց իր առաջին ալբոմը, կոչելով այն "Different World" որը իր մեջ ներառում է 15 երգեր՝ "Faded, Faded (interlude), Diamond Heart, Intro, Lost Control, I don't wanna go, Lily, Lonely, Do It All For You, Different World, Sing Me To sleep, All Fals Down, Darkside, Alone,": Ալանը 2019 թվականի Մարտի 21ին թողարկեց մի սինգլ, որի անունն էր "On My Way"։ Ալանը բացի երաժիշտ լինելուց նաև Յութուբեր է, նա իր այդ ոլորտը սկսել է դեռևս 2017թվականի օգոստոսից, իր այդ ոլորտի շնորհիվ ունեցավ բազմաթիվ հետևորդներ Յութուբում, որոնք գերազանցեցին 30 միլիոնը, և նա դարձավ առաջին Նորվեգացին ով ուներ այդքան շատ հետևորդներ։ 2018 թվականի ամռանը Ալանը սկսեց համագործակցել համաշխարհային հայտնիություն ձեռք բերած խաղընկերության հետ՝ PUBG֊ի հետ, և թողարկեց 2 երգ՝ "On My Way" և "Live Fast", որոնք հովանավորեցին իրեն։ 2019 թվականի դեկտեմբերի 27-ին Ալանը թողարկեց երգ՝ "Alone Pt. 2" երգչուհի Ավա Մաքսի հետ։ 2020 թվականին Ալանը նաև թողարկեց մի քանի երգեր՝ "End Of Time", "Heading Home", նաև Հանս Ցիմմերի հանրահայտ՝ "Time" ստեղծագործության ռեմիքսը։
Արտաքին հղումներ
Կատեգորիա:Նորվեգացի երաժիշտներ
Լիդիա Ցիմբալ
Լիդիա Աֆանասևնա Ցիմբալ (Лидия Афанасьевна Цымбал, ), ռուս պատմաբան և ուսուցիչ, Տագանրոգի տեղական պատմության թանգարանի տնօրեն (1965-1983)։
Կենսագրություն
Լիդիա Ցիմբալը ծնվել է 1926 թվականին Շախտի քաղաքում ։ 1948 թվականին ավարտել է Նովոչերկասկի մանկավարժական ինստիտուտը, 1959 թվականին՝ Շախտիի մանկավարժական ինստիտուտը՝ պատմության ուսուցչի որակավորմամբ ։
1956 թվականին տեղափոխվել է Տագանրոգ։ 1958 թվականին դարձել է Տագանրոգի գավառագիտական թանգարանի թանգարանապահ, 1965 թվականին՝ նշանակվել թանգարանի տնօրեն ։ 1967 թվականին գործուղվել է Տագանրոգի մետալուրգիական գործարան ստեղծելու մետաղագործների աշխատանքային և ռազմական փառքի թանգարան, որը բացվել է 1967 թվականին, և Ցիմբալը նշանակվել է տնօրեն ։
1971 թվականին Ցիմբալը վերադարձել և ղեկավարել է գավառագիտական թանգարանը։ Նրա ժամանմամբ ավարտվել է շենքի երկարաժամկետ վերանորոգումը և ստեղծվել է նոր ցուցադրություն։ 1970-ական թվականներին Տանգրոգի գավառագիտական թանգարանում իրականացվել են ակտիվ հավաքագրման, հետազոտական և կրթական աշխատանքներ։ Թանգարանը բազմիցս դարձել է Ռոստովի մարզի մշակութային հաստատությունների մրցույթների հաղթող, պարգևատրվել պատվավոր դիպլոմներով, ԽՍՀՄ մշակույթի նախարարության և ՌԽՖՍՀ դիպլոմներով ։
1981 թվականին Լիդիա Աֆանասևնա Ցիմբալի ղեկավարությամբ ստեղծվել է «Տագանրոգ քաղաքի քաղաքաշինության և կենցաղի թանգարանի» ցուցադրությունը։ 1980-ական թվականներին Ցիմբալը պատրաստել է գիտական փաստաթղթեր և Ռոժոկի ազգագրական թանգարանի նախագիծը։ Մեթոդական աջակցություն է ցուցաբերել «Կրասնի Կոտելշչիկ» և Տագանրոգի կոմբայնի գործարաններում թանգարանների ստեղծման գործում ։
Մահացել է 2013 թվականի ապրիլի 29-ին։ Թաղված է Տագանրոգի Նիկոլաևսկի գերեզմանատանը։
Ծանոթագրություններ
Կատեգորիա:Ռուս մանկավարժներ Կատեգորիա:Ռուս պատմաբաններ
Պետկո Ռաչև Սլավեյկով
Պետկո Ռաչե Սլավեյով (Петко Рачов Славейков, ), բուլղար բանաստեղծ, լուսավորիչ, հասարակական-քաղաքական գործիչ։
Ծանոթագրություններ
Կատեգորիա:Վելիկո Տիռնովո քաղաքում ծնվածներ Կատեգորիա:Բուլղարացի բանաստեղծներ Կատեգորիա:Բուլղարիայի գիտությունների ակադեմիայի անդամներ Կատեգորիա:Բուլղարացի բանահավաքներ Կատեգորիա:19-րդ դարի թարգմանիչներ Կատեգորիա:Բուլղարիայի քաղաքական գործիչներ Կատեգորիա:Բուլղարացի հասարակական գործիչներ Կատեգորիա:Բուլղարացի լրագրողներ Կատեգորիա:Բուլղարացի թարգմանիչներ
Դրմու
Դրմու (Δρύμου), գյուղ Կիպրոսի Հանրապետության Պաֆոսի շրջանում։ Ըստ 2001 թվականի տվյալների՝ բնակչությունը կազմում է 100 մարդ։ Տեղակայված է Ֆիտի գյուղից 3 կմ դեպի արևելք։
Աղբյուրներ
Կատեգորիա:Կիպրոսի գյուղեր
Կև Օրկիյան
Կև Օրկիյան (Kev Orkian, ), բրիտանահայ երաժիշտ, հումորիստ և դերասան։
Կենսագրություն
Ծնվել է Լոնդոնում հայկական ընտանիքում։
Նա ելույթներ է ունեցել ամբողջ աշխարհում՝ Նյու Յորքից, Լոս Անջելեսից և Տորոնտոյից  մինչև  Դուբայ ,  Օման և Ավստրալիա։ Օրկիյանին համեմատել են այնպիսի դեմքերի հետ, ինչպիսիք են  Վիկտոր Բորժիը,Բոբբի Քրաշը և Դադլի Մուրը ։ 2003-ից մինչև 2009 թվականն ընկած ժամանակահատվածում Կև Օրկիյանը իր ժամանակի մեծ մասը անցկացրել է շրջագայելով Մեծ Բրիտանիայում ՝ բրիտանական հայտնի կատակերգություններում որպես երկրորդ պլանի դերասան ։ իսկ նախկինում նկարահանվել է Լոնդոնի Ուեսթ-Էնդ-ի մյուզիքլներում, այդ թվում «Ֆեյմ», «Հեփի Դեյս» և «Բուգի Նայթս» , ինչպես նաև «Դենսինգ օն այս»ի  հաղթող և Էմեռդեյլի դերասանուհի՝ Հայլի Թամադդոնի հետ։
2009-ին Կև Օրկիյանը դարձավ Միացյալ Թագավորության կատակերգության մշտական դեմքերից՝ ելույթ ունենալով այնպիսի հայտնի ակումբներում, ինչպիսիք են «Ջանգլերս» ը, որտեղ Էլթոն Ջոնի «Ես դեռ կանգուն եմ» ստեղծագործության նրա կատակերգական մեկնաբանությունը նկարագրվեց որպես դասական կոմեդիա ու  արժանացավ հոտնկայս ծափահարությունների :2009թ. սեպտեմբերի 23-ին, «Իվենթ» ամսագիրը հայտնեց, որ Օրկիյանը անցել է The Next Big Thing –ի եզրափակիչ փուլը ՝ The X Factor–ը, որն անցկացվում էր Միացյալ Թագավորության Բիրմինգհեմ քաղաքում ։
2010 թվականի հունիսի 10-ին՝ հինգշաբթի, Օրկիյանը ելույթ է ունենում արքայազն Ֆիլիպի համար, որ Գվարդիական Պոլո ակումբում նշում էր  89-ամյակը։ Միջոցառումը ձգձգվում է, և արքայազն Ֆիլիպը որոշում է գնալ մեկ այլ հանդիպման, նախքան Կևը բեմ կբարձրանար։ Բայց հենց  Օրկիյանը սկսում է իր խաղը, արքայազնը որոշում է նստել և դիտել ամբողջ գործողությունը։
Արքայազնն այնքան է տպավորվում, որ վերջում շտապելու փոխարեն, նույնիսկ ավելի երկար է մնում անձամբ շնորհավորելու Օրկիյանին։ Արքայազն Ֆիլիպի ասածը մեջբերելով․ «Հիանալի շոու էր։ Մեծ բավականություն ստացա ձեր կատարումից ։
2010 թ. հունիսին Օրկիյանը խաղում է կենդանի կատակերգություն «Սկետչ»ը ՝ օպերային երգչուհի Քեթրին Ջենկինսի ծննդյան երեկույթի համար, որի ժամանակ ելույթ է ունենում նաև Մոթաունի լեգենդ Լիոնել Ռիչին,ԱՍՆ- ն (Ազգային սիմֆոնիկ նվագախումբ) և կատակերգուներ Բոբբի Դավրոն և Ջեթրոն ։ Կատակերգության հիմքը Վիկտոր Բորժեի հին սկետչի նորացված տարբերակն էր, որը Օրկյանը մշակել էր Քեթրին Ջենկինսի հետ։
Բրիտանական թաքնված տաղանդ
2010 թվականին Օրկիյանը մասնակցում է ITV հեռուստաալիքի Բրիտանական «Թաքնված Տաղանդ» շոուի 4-րդ եթերաշրջանի առաջին փուլի վերջին լսումներին, որը առաջին անգամ ցուցադրվում է շաբաթ օրը ՝ մայիսի 20-ին։ Այս ելույթի ընթացքում Օրկիյանը ստեղծում է իր ապրանքային նշանը Էլթոն Ջոնի հավաքածուի CD- ի «Ես դեռ կանգուն եմ» ձայնասկավառակի հիման վրա։ Երեքշաբթի՝ հունիսի 1-ին եզրափակիչ հասնելով, նա երեք «այո» է ստանում Սայմոն Քաուելից, Ամանդա Հոլդենից և Փիրս Մորգանից, վերջինս մեկնաբանում է. «Սա իմ տեսած ամենասրամիտ բաներից մեկն է»։
Բարձրորակ բուքմեյքերներ Քորալը հայտարարեց հեռուստատեսության իրականության պատմության ամենամեծ գրազներից մեկը՝  դաշնամուր նվագող զվարճալի մարդ Օրկիյանը կհաղթի թաքնված տաղանդ շոուն։ Հայտարարությունը հետևյալն էր․ «Բրիտանիայի Թաքնված տաղանդ- ի կիսաեզրափակիչը կավարտվի մի քանի ժամից,Քորալը հայտնում է տաղանդավոր շոուում զվարճալի մարդ Կև Օրկյանի հավանական հաղթանակի մասին»։
Օրկիյանը ֆիրմայի հետ 100/1-ից 9/1-ը հաղթանակ է տարել, և նա այժմ Սփելբաունդից հետո չորրորդ ֆավորիտն է, 2/1-ի ֆավորիտներն են նաև ՝ Օլիվիա Արխոլդը (7/2) և Լիամ ՄակՆալին ՝ 13/2: Քորալի խոսնակ Գարի Բերտոնը Բեթինգրոին ասաց. «Այն մի քանի փուլը, որը մենք տեսանք առաջին անգամ այս առավոտյան 100/1 և 80/1 արագ վերածվեց երեք խաղադրույքի ավելի ցածր գնով, նա մեզ համար թանկ կարժենար, եթե հաղթեր։ Դա անհավատալի կլիներ ։
2010 թվականի մայիսին Օրկիյանը մասնակցել է ITV հեռուստաալիքի Բրիտանական «Թաքնված Տաղանդ» շոուի 4-րդ եթերաշրջանի վերջին փուլի առաջին լսումներին, որը առաջին անգամ ցուցադրվել է շաբաթ օրը՝ մայիսի 29-ին։
Այս ելույթի ընթացքում Օրկյանը ստեղծել է իր ապրանքային նշանը՝ Էլթոն Ջոնի հավաքածու CD- ի «Ես դեռ կանգուն եմ» ձայնասկավառակի հիման վրա,հասնելով կիսաեզրափակիչ հունիսի 1ին, երեքշաբթի օրը, նա երեք «այո» հավաքեց Սայմոն Քաուելից, Ամանդա Հոլդենից և Պիրզ Մորգանից, որոնցից վերջինս մեկնաբանեց. «Սա իմ տեսած ամենասրամիտ բաներից մեկն է»։
Մնջախաղ
1999 թվականից ի վեր՝ Օրկիյանը նկարահանվել է Բրիտանական ավանդական մնջախաղում, բրիտանական աստղերից շատերի հետ, այդ թվում ՝ Լեսլի Գրանտհամի, Ջուլիան Քլարի, ամուսիններ Լինդա Լուսարդիի և Սեմ Քեյնի, Ջոն Ինմանի և Քլեր Սոնեյնի հետ ։ 2009 թվականի դեկտեմբերին նա խաղացելէ Չեսթերի դերը «Քնած գեղեցկուհի»-ում, ինչպես նաև երգչուհի-դերասանուհի Կլեր Սիվեյնի հետ Բրոմլիի «Չերչիլ» թատրոնում ։
2009 թվականի դեկտեմբերին առաջին տարին էր, որ Օրկիյանը ելույթ չէր ունենալու՝ որոշելով կենտրոնանալ մասնավոր գրքերի վրա և ներկայացնելու իր մոնո ներկայացումը։ 2011 թվականը Օրկիյանը ելույթ է ունենում Մեծ Բրիտանիայի ամենամեծ մնջախաղում ՝ կատակերգական լեգենդ Դեմ Էդնա Էվերվեսի հետ միասին Ուիմբլդոնի թատրոնում ՝ ՖՁՖ ի արտադրությունների համար։ 2018-ին նա նկարահանվել է որպես Սմե Լեսթեր ՝ Պիտեր Պան երգչուհի Սեմ Բեյլիի կողքին։
2010
2010-ի օգոստոսին Օրկիյանը հանդես է գալիս իր առաջին կատարմամբ ՝ Էդինբուրգի Ֆրինջի փառատոնում ՝ իր ամբողջական մոնո ներկայացումը ՝ «Կև Օրկիյան - Անօրինական շրջագայություն», անցնելով Անդրբելից Քովգեյթ ։ «Fringe Guru» - ի փորձառու Դեյվիսը հինգ աստղ շնորհեց ՝ ասելով, որ «Կև Օրկիյանը ճանաչված աստղ է, և արդար է նրան համեմատել Վիկտոր Բորխի և Դադլի Մուրի հետ ։ LoveFringe.com- ի Լիզը նույնպես շոուին պարգևատրել է հինգ աստղ ասելով. «Այս շոուն այն քչերից մեկն է, որը մեզ ստիպում է ծիծաղել ամբողջ շոուի ընթացքում և արժանանալ ծափահարության, ինչը հազվադեպ է Ֆրիջի շոուների ժամանակ ։ Շոուն նմանատիպ ակնարկներ է ստացել բրիտանական կատակերգության ուղեցույցից, իսկ շոուին պարգևատրել են չորս ու կես աստղս. և «Three Weeks» ամսագիր, որը նրան պարգևատրել է հինգից չորսը աստղ ։
2013
Ապրիլին Կև Օրկիյանը արենայի շրջագայություն է կազմակերպում Հարավային Աֆրիկայում ՝ մեկ գիշերվա մեջ ելույթ ունենալով 6000 մարդու համար,որին հաջորդեց ապրիլի վերջին շրջագայությունը  ՝ Մերձավոր Արևելքում։ Օրկիյանը գլխավորում էր Հարավային Աֆրիկայի Vodacom զվարճալի փառատոնը հունիսի 10-ից հուլիսի 7-ը։ Նա առաջին բրիտանացի կատակերգուն է, ով հինգ անգամ գլխավորել է հորիզոնականը։ Կև Օրկիյանը մասնակցել  է Dead Air Show փոդքասթին ։
2014
Դեյվիդ Բադվիլի «Անհավատը» բեմական տարբերակը Օրկիյանին դարձրել է իր աստղը ։ 2015-ին Օրկիյանը խաղացել է Դադլի Մուրի դերը «Goodbye» - ի «The After-Life of Cook & Moore» - ի ներկայացման մեջ։ Հունիս-հուլիս ամիսներին նա ելույթ է ունեցել Ավստրալիայի Սիդնեյ քաղաքում` Բոնի Լիտգոյի Ձմեռային դիտարժան «Ալլադին» շոուում, իսկ կարճ ժամանակ անց տեղափոխվել է Աֆղանստան՝ այնտեղ տեղակայված զորքերին զվարճացնելու համար։
Արտաքին հղումներ
Կատեգորիա:Բրիտանացի դերասաններ Կատեգորիա:Բրիտանահայ երաժիշտներ
Սքոչ
Scotch, ցելոֆանե հիմքով կպչուն ժապավենի տարատեսակ է, որի մի կողմը սոսնձի շերտ ունի։ «Scotch» և «Scotch Tape» - 3M ընկերության գրանցված ապրանքանշանն են։
Պատմություն
1923 թվականին Ռիչարդ Դրյուն ընդունվում է Minnesota Mining and Manufacturing (այժմ կոչվում է 3M) ընկերության լաբորատորիա, որը զբաղվում էր հղկաթղթի արտադրությամբ։ Ընկերությունը փորձեր էր կատարում ցելոֆանով։ Ռիչարդ Դրյուին հանձնարարված էր հետևել «Wetordry» հղկանյութի օգտագործմանը ավտոարհեստանոցներում։
Դրյուն նկատում է, որ ավտոմեքենան երկու կամ ավելի գույներով ներկելիս գունաբաժան գծերը ուղիղ չեն ստացվում և խոստանում է օգնել։ 1925 թվականին Դրյուն ավտոարհեստանոց է բերում մեկ կողմը սոսնձով ցելոֆանե 5 սմ լայնությամբ կպչուն ժապավեն, որը ներկից խոնավանալով ճմրթվում էր։ Վարպետը նկատեց, որ դրա պատճառը ժապավենի մասամբ սոսնձված լինելն էր (սոսինձը ժապավենի երկու եզրերին էր քսված)։
Ռիչարդ Դրյուն մի շարք տեխնիկական հարցեր լուծեց և 1930 թվականի սեպտեմբերի 8-ին առաջին փորձնական նմուշը ուղարկեց Չիկագո։ 1932 թվականին Ջորջ Բորդենը «Scotch»-ի ժապավենին կցեց կտրող դանակ։
Անվանում
Չնայած իր անվանը (Scotch շոտլանդական) «Scotch»-ը ոչ Շոտլանդիայում է ստեղծվել, ոչ էլ շոտլանդացու կողմից։ Սկզբում «Scotch»-ի միայն եզրերն էին սոսնձված։ Քանի որ շոտլանդացիները հայտնի են խնայողությամբ, ապա ամերիկացները «շոտլանդական» - «scotch» անվանեցին ժապավենը։ Հետագայում «Scotch»-ը դարձավ ապրանքանիշի պաշտոնական անվանումը։
Տեսակներ և օգտագործում
«Scotch»-ի արտադրատեսակը ժամանակի ընթացքում մեծացել է։ «Scotch»-ը արտադրվում է ոչ միայն թափանցիկ, այլև գունավոր և տարբեր լայնության՝ նախկին ստանդարտ 2 դույմի (5 սմ) փոխարեն։ Արտադրվում է նաև երկկողմանի «Scotch»։ Օգտագործվում է ամենատարբեր ոլորտներում։ Խոշոր ընկերությունները իրենց արտադրանքը փաթեթավորելու համար օգտագործում են հատուկ՝ իրենց լոգոտիպով «Scotch»։
Արտաքին հղումներ
Կատեգորիա:Գրենական պիտույքներ Կատեգորիա:1930 ստեղծվածներ
(7859) Լհասա
(7859) Լհասա (Lhasa), աստերոիդ աստերոիդների հիմնական գոտում։ Հայտնաբերվել է 1979 թվականի հոկտեմբերի 19-ին Անտոնին Մրկոսի կողմից Կլետում ։
Միջին հեռավորությունը Արեգակից կազմում է 2,762177 ա. մ., առավելագույնը մոտենում է 2,3853 ա. մ. հեռավորության վրա և հեռանում 3,1391 ա. մ. ։ Արեգակի շուրջ մեկ ամբողջական պտույտ է կատարում 1676,78 երկրային օրվա ընթացքում, իր ուղեծրով շարժվելով միջինում 0,214697 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,75° անկյուն։
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Անտոնին Մրկոսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նանկովո
Նանկովո (Нанково), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Նանկովո գյուղում բնակվում էր 2 567 մարդ։
Արտաքին հղումներ
Կատեգորիա:Ուկրաինայի Անդրկարպատյան մարզի Խուստի շրջանի բնակավայրեր Կատեգորիա:Ուկրաինայի գյուղեր
Կերվաժ
Կերվաժ (Керваж), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Լենկա գետի ձախ ափին՝ 21 կմ հեռավորության վրա։ Գետի երկարությունը 21 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Աստերոիդների ցանկ (65501-65600)
Աստերոիդների ցանկ (65401-65500) * Աստերոիդների ցանկ * Աստերոիդների ցանկ (65601-65700)
Էլեդիո
Էլեդիո (Ελεδιώ), գյուղ Կիպրոսի Հանրապետության Պաֆոսի շրջանում։ Ըստ 2011 թվականի տվյալների՝ բնակչությունը կազմում է 22 մարդ։ Տեղակայված է Աքսիլու գյուղից 1 կմ դեպի հյուսիս-արևելք։
Ծանոթագրություններ
Կատեգորիա:Կիպրոսի գյուղեր
Մագլայ (համայնք)
Մագլայ համայնք (, Општина Маглај), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Մագլայ քաղաքը ։
Բնակչություն
1991 թվականի մարդահամարի տվյալների համաձայն՝ համայնքում բնակվում է 43 388 մարդ։
Արտաքին հղումներ
Կատեգորիա:Բոսնիա և Հերցեգովինայի վարչական բաժանում Կատեգորիա:Բոսնիա և Հերցեգովինայի Դաշնության համայնքներ
Լոզկի (գյուղ, Գլոբինոյի շրջան)
Լոզկի (Лізки), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Լոզկի գյուղում բնակվում էր 28 մարդ։ Բնակավայրը զբաղեցնում է 0,996 կմ² տարածք։ Բնակչության խտությունը կազմում էր 28,11 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գլոբինոյի շրջանի բնակավայրեր Կատեգորիա:Ուկրաինայի գյուղեր
Սայիդ Կութուբ
Սայիդ Կութուբ, նաև՝ Կութբ, Ղութուբ, Ղութբ (արաբերեն՝ سيد قطب) օգոստոսի 29, 1966), եգիպտացի մուսուլման աստվածաբան, փիլիսոփա և գրող, իսլամիզմի ջատագով և տեսաբան, «Մուսուլման Եղբայրներ» իսլամիստական քաղաքական ուղղության ականավոր գործիչ։ Կութուբը մեծ ազդեցություն ունեցած է Ալ-Քայիդայի և Իսլամական ջիհադի վրա  ։
Կենսագրություն
Ծնվել է Վերին Եգիպտոսի Ասյութ մուհաֆազայի Մուշա ավանում, մանր կալվածատիրոջ ընտանիքում։ Հայրը ակտիվ էր տեղական քաղաքական և իսլամական կյանքում, ինչը մեծ ազդեցություն գործեց Սայիդ Կութուբի հետագա կյանքում։ Բարձրագույն կրթություն ստացավ Կահիրեում, ապա անցավ աշխատանքի որպես ուսուցիչ։
Այցելել է Միացյալ Նահանգներ և հայրենիք վերադառնալուց հետո ակտիվորեն հանդես է եկել Արևմուտքի բարոյա-հասարակական դրվածքի դեմ ։ Ժամանակի ընթացքում Կութուբի իսլամիստական հայացքներն ստացան ավելի ծայրահեղ բնույթ և նա ընդրկվեց քաղաքական պայքարի մեջ, ուղղված Եգիպտոսի նախագահ Գամալ Աբդել Նասերի քաղաքականության դեմ։ Մի քանի անգամ ձերբակալվել է, բանտարկվել և ապա ազատ արձակվել։ 1965 թ. օգոստոսին կրկին ձերբակալվել է և, ի շարս այլոց, ամբաստանվել է հակապետական գործունեության մեջ՝ կառավարության հեղաշրջում կազմակերպող խմբակում մասնակցելու մեղադրանքով։ Դատավարության արդյունքում դատապարտվել է մահապատժի՝ կախաղան հանելու միջոցով, ինչն ի կատար է ածվել 1966 թ. օգոստոսի 29-ին։
Սայիդ Կութուբի կրոնա-քաղաքական փիլիսոփայությունը և իսլամի հասարակական դրույթների արմատական մեկնաբանությունը մեծ ազդեցություն են գործել ժամանակակից իսլամական ծայրահեղ գաղափարախոսության և հոսանքների վրա։
Ծանոթագրություններ
Կատեգորիա:Ալ-Քաիդա Կատեգորիա:20-րդ դարում մահապատժի ենթարկվածներ Կատեգորիա:Փիլիսոփաներ Կատեգորիա:Աստվածաբաններ Կատեգորիա:Եգիպտացի գրողներ Կատեգորիա:Եգիպտոսի քաղաքական գործիչներ Կատեգորիա:Մահապատժի ենթարկված փիլիսոփաներ Կատեգորիա:Եգիպտացի հակակոմունիստներ Կատեգորիա:Եգիպտացի լրագրողներ
Նովոսելե (գյուղ, Ելնինսկի շրջան)
Նովոսելե (Новоселье), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ելնինսկի շրջանի բնակավայրեր
Հեքիաթ Մոծակ Մոծակյանի մասին
Հեքիաթ Մոծակ Մոծակյանի մասին (Сказка про Комара Комаровича), խորհրդային կարճամետրաժ մուլտֆիլմ, որը ստեղծել է 1981 թվականին, ռեժիսոր Վալերի Ֆոմինի կողմից, ըստ Դմիտրի Մամին-Սիբիրյակի համանուն հեքիաթի մոտիվների, որը պատմում է այն մասին, թե ինչպես են մոծակները պայքարել արջի դեմ։
Սյուժե
Մոծակների երամաշարը թռչում է դեպի ճահիճ` ջութակ նվագելու, բայց ճահիճում ապրող դոդոշը բռնում է մի մոծակ-աղջնակի, իսկ նվագախմբի դիրիժոր Մոծակ Մոծակյանը փրկում է նրան։
Այդ ժամանակ դոդոշն օգնության է կանչում շեփոր նվագող արջին և ասում է նրան, որ մոծակները ցանկանում է փչացնել իր կաշին։ Արջն սկսում է սարսափելի բարձր նվագել շեփորով, որպեսզի դուրս քշի մոծակներին, չնայած Մոծակ Մոծակյանն ամաչկոտ չէր, և ինքն է սկսում դուրս քշել արջին ճահիճից։
Արջն սկսում է կռվել մոծակների հետ, իսկ դոդոշը փորձում է նրանց ավելի ու ավելի կռվեցնել։ Արդյունքում արջը և մոծակները ընկերանում են և սկսում են միասին նվագել երաժշտական գործիքներով, իսկ դոդոշը սուզվում է իր ճահիճը։
Վերաթողարկում տեսաերիզով
2007 թվականին մուլտֆիլմը DVD ձևաչափով թողարկվել է «Վերայի և Անֆիսայի մասին» մուլտֆիլմերի հավաքածուում («Վերայի և Անֆիսայի մասին», «Վերան և Անֆիսան մարում են հրդեհը», «Վերան և Անֆիսան դասի ժամին», «Բուրյոնուշկա», «Հեքիաթ Մոծակ Մոծակյանի մասին», «Սինյուշկայի ջրհորը», «Խոտե թակարդ», «Փոքրիկ պինգվինը», «Շնաձկան հրամանով») ։
Սուրբ Աննայի տաճար (Վիլնյուս)
Սուրբ Աննայի տաճար (Šventos Onos bažnyčia, kościół Świętej Anny), գոթական ոճի կաթոլիկ տաճար Վիլնյուսում, քաղաքի ամենահայտնի ու ճանաչելի տեսարժան վայրերից մեկը։ Գտնվում է Հին քաղաքում` Մայրոնյո փողոցում։ Անվանակոչված է ի պատիվ Մարիամ Աստվածածնի մոր` Աննայի։
Պատմություն
Սուրբ Աննայի գյուղական եկեղեցու մասին առաջին վկայությունները վերաբերում են 1394 թվականին։ Ենթադրվում է, որ քարե եկեղեցին կառուցվել է 1495-1500 թվականներին և օծվել է 1501 թվականի մայիսի 22-ին։ Երբ 1502 թվականին փլուզվել է բերնարդինցիների` հարևանությամբ գործող եկեղեցին, քահանաները պատարագ են անցկացրել Սուրբ Աննայի եկեղեցում։ Եկեղեցու մեկենասն էր Լիտվայի մեծ իշխան Ալեքսանդրը (1460-1506)։
Տաճարի հիմնադրի անունը հայտնի չէ։ Կա ենթադրություն, որ նա եղել է ճարտարապետ Նիկոլայ Էնկինգերը Դանցիգից, ով վերականգնել է տաճարը և բերնարդցիների մենաստանը 1501-1507 թվականներին։ Արվեստագետ Քրիստինա Մակովսկան վիճարկում է այս տեսակետը այն փաստի հիման վրա, որ այդ երկու շինությունները խիստ տարբեր ոճերով են կառուցված։
Մակովսկայի կարծիքով տաճարն ամենայն հավանականությամբ կառուցվել է լիտվական մեծ իշխան Յագայլոյի հովանավորությամբ ճարտարապետ Բենեդիկտ Ռեյթի կողմից, ով կառուցել էր նաև Պրահայի մայր տաճարը և կրակովյան Վավել ճարտարապետական համալիրը։ Պահպանվել է վկայություն այն մասին, որ Յագայլոն Բենեդիկտ Ռեյթին ուղարկել է Վիլնյուս վարպետ Յակովի հետ. վերջինիս անունը պահպանվել է տաճարի աղյուսներից մեկի վրա։ Ճարտարապետը մահացել է 1531-1534 թվականների միջակայքում։ Յագայլոյի պատվերով նկարվել է նրա դիմանկարը, որը ներկայումս պահպանվում է Պրահայի մայր տաճարում։
1564 թվականի հրդեհից հետո տաճարը լքվել է և կրկին սկսել գործել միայն 1581 թվականին։ Հենց այդ ժամանակ էլ այն ստացել է ներկայիս տեսքը։ 17-րդ դարում փլվել են կառույցի կամարները։ Վերանորոգվել է հիմնականում եկեղեցու ներքին տարածքը։
1761 թվականի հրդեհից հետո ծեփվել են ծխից սևացած ներքին հատվածները, արտաքին մակերևույթը ներկվել է կարմիր գույնով, իսկ տանիքի փայտե կամարները փոխարինվել են քարե կամարներով։ Տաճարի արտաքին տեսքը պահպանվել է հետագա վերանորագումների ժամանակ։
Տարածված մի ավանդության համաձայն` 1812 թվականին Նապոլեոնը հիացել է տաճարի շքեղությամբ և ափսոսանք հայտնել, որ չի կարող տաճարը Փարիզ տեղափոխել։ Դրանով հանդերձ` տաճարն օգտագործվել է ֆրանսիական հեծելազորի կողմից, իսկ հետագայում ֆրանսիացիներն այրել են նրա փայտե կահ-կարասին։
1848-1859 թվականներին տաճարը վերանորոգվել է։ Նրա արտաքին մակերևույթը կարմիր աղյուսի տպավորություն է թողնում։ 1867 թվականի մայիսին հրդեհից առանձնապես վնասվել են տանիքը, դռներն ու պատուհանները։ 1746 թվականին կառուցված զանգակատունը 1872 թվականին փոխարինվել է ճարտարապետ Չագինի նախագծած նոր զանգակատնով։
1902-1909 թվականների, փլուզման վտանգից ելնելով, տաճարը կրկին վերանորոգել են։ Ամրացվել են հիմքերը, ապահովվել է ջրահեռացումը։ Պատերն էլ ամրացրել են մետաղական կոնստրուկցիաներով, նորից կառուցել են կամարներ, վերականգնել ընկած աղյուսները, ներքին մակերևույթը ծեփել` այս անգամ օգտագործելով կարմիր կավ։ Երկրորդ համաշխարհային պատերազմից հետո տաճարն այլևս չի փակվել։
Տաճարում վերանորոգման աշխատանքներ են անցկացվել նաև 1969-1972 թվականներին լիտվացի ճարտարապետներ Յ. Բարտկունասի և Ն. Կիտկաուսկասի գլխավորությամբ։ Վերակառուցվել են աշտարակները, որնք այդ պահին խիստ անմխիթար վիճակում էին։ 2008 թվականի ապրիլին ապահովության համար տաճարը շրջակա տարածքից մեկուսացվել է ծառերով, քանի որ Մայրոնյո փողոցում տրանսպորտային միջոցների հոսքի հետևանքով առաջացող տատանումները ճաքեր էին առաջացնում շինության պատերին, և թափվում էին աղյուսները ։
Ճարտարապետություն
Ճարտարապետական տեսանկյունից Սուրբ Աննայի տաճարը ուշ գոթիկայի դրսևորում է, ինչը լայնորեն տարածված էր Ֆրանսիայում և Նիդերլանդներում 15-րդ դարում։ Ոչ մեծ չափերով, երկարավուն ուղղանկյունու տեսք ունի կառույցը` 22 մ երկարությամբ և 10 մ լայնությամբ։ Արտաքին պատերը բարակ են` չորս զույգ պատուհաններով։ Նրանց միջև արտաքին և ներքին կողմերից սյուներ են, որոնք կոնտրֆորսի դեր կատարելով, կրում են սյուների ծանրությունը։ Տաճարի ամենաարժեքավոր մասը ճակատային արտաքին մասն է, որը «իրեն հավասարը չունի ոչ միայն լիտվական, այլև արևելաեվրոպական աղյուսե գոթիկայի ճարտարապետության մեջ» ։ Ճակտոնի կոմպոզիցիան ճարտարապետության գլուխգործոց է։ Այն օժտված է արտասովոր պլաստիկայով, բազմազանությամբ և գծերի ու ձևերի շքեղությամբ։ Ճակատային մասի համաչափ կոմպոզիցիան ձևավորվում է առանձնահատուկ գեղեցկությամբ, նույն բարձրությամբ երեք աշտարակներով։ Պորտալը հակադրվում է ճակատամասի դեկորատիվ հիմնական մասին, որի մակերևույթը հարթ չէ։ Քիվերից ուղղահայաց վեր են ձգվում պարանի տեսքով զարդապատկերները։ Բարձր ու նեղ պատուհանները հատվում են ընդգծված մեծ կամարի հետ, որը միացնում է բոլոր տարրերը։ Աշտարակների կամարները մեծ կամարի կրկնությունն են։ Արվեստագետ Վլադաս Դրեմայի կարծիքով ճակատամասի կոմպոզիցիայում հստակ ընդգծվում է Լիտվայի մեծ իշխանության խորհրդանիշը` Գեդիմինի սյուները ։
Տաճարի շինարարության մեջ օգտագործվել է 33 ձևի դեղին աղյուս, որը բծախնդրորեն մշակված է` մեծ կայունություն ձեռք բերելով խոնավության և ջերմաստիճանի տատանման հանդեպ։ 1761 թվականի հրդեհից հետո արտաքին պատերը ներկվել են կարմիր գույնով։
Ներսույթ
Տաճարի ներսույթը առանձնահատուկ հետաքրքրություն չի առաջացնում։ Այն ունի մեկ նավ` 12.4մ բարձրությամբ, որը խորանից անջատված է գոթական ոճի կամարով։ Նավի երկարությունը 19 մ է, լայնությունը` 8.7 մ, բարձրությունը` 12.7 մ։ Կամարները զարդարում են ջլաղեղները։ Հյուսիսային մասում գտնվում են ավանդատունը և պատշգամբասրահը, որոնք կառուցվել են 1613 թվականին։ Նրանք միացնում են Սուրբ Աննայի տաճարը բերնարդցիների եկեղեցուն։
Զանգակատուն
Աջ մասում գտնվում է նեոգոթիկայի ոճով կառուցված զանգակատունը, որը կառուցվել է 1873 թվականին ճարտարապետ Չագինի նախագծով։ Այն բարձր գնահատանքի չի արժանացել։ Զանգակատան հետևում երկհարկանի մատուռն է` «Քրիստոսի աստիճանները» (կառուցվել է 1617 թվականին)։ 1752 թվականին այն ընդարձակվել է. կառուցվել են ներքին աստիճաններ, ներսույթը զարդարվել է բարոկկոյի ոճով որմնանկարներով։
Սպասարկում
Տաճարը մայիս-սեպտեմբեր ամիսներին բաց է ամեն օր 10:00-ից 18:00-ը` բացի կիրակիից։ Հոկտեմբեր-ապրիլ ամիսներին բացվում է պատարագից կես ժամ առաջ։ Սպասարկումը կատարվում է լիտվերենով երկուշաբթիից շաբաթ մինչև 17:30-ը, կիրակի և տոն օրերին` մինչև 9:00 և 11:00 :
Արտաքին հղումներ
Կատեգորիա:Լիտվայի ճարտարապետություն Կատեգորիա:Գոթական ճարտարապետություն
Դերբի (սպորտային)
Դերբի, սպորտային մրցախաղ նույն քաղաքի կամ շրջանի երկու մրցակից թիմերի միջև։ Օրինակ՝ «Արսենալ» և «Տոտտենհեմ» ֆուտբոլային թիմերի մրցախաղը «Հյուսիսային Լոնդոնի դերբի» է։
Անվանումը առաջացել է Անգլիայի Դերբի քաղաքի անվանումից, որտեղ քաղաքի երկու թիմերի միջև թեժ մրցակցություն է եղել։ Որպես կանոն դերբի մրցախաղի ժամանակ թիմերի երկրպագուների միջև մթնոլորտը առավել շիկացած է լինում, քան սովորական խաղերի ժամանակ։
Որոշ երկրներում՝ Իսպանիա, Ուրուգվայ, Արգենտինա, Մեքսիկա, Բրազիլիա «դերբի»-ի տեղ օգտագործվում է «կլասսիկո» կամ «սուպերկլասսիկո» տերմինը։
Արտաքին հղումներ
Կատեգորիա:Սպորտային մշակույթ
Ջեֆերսոն Ֆարֆան
Ջեֆերսոն Ագուստին Ֆարֆան Գուադալուպե, (Jéfferson Agustín Farfán Guadalupe, ), պերուացի ֆուտբոլիստ, հանդես է գալիս արաբական «Ալ Ջազիրա» ակումբում։ Հարձակվողական ոճի կիսապաշտպան է։ «Ինկերի» ազգային հավաքականի առաջատար ֆուտբոլիստներից մեկն է ։
Կարիերա
2001 թվականին «Ալյանս Լիմա»-ի կազմում խաղացել է իր առաջնախաղը։
2008 թվականին Ֆարֆանը տեղափոխվեց գերմանական «Շալկե 04», նրանով հետաքրքրված էին նաև «Տոտենհեմը» և «Ֆիորենտինան»։ ՊՍՎ-ի նախկին կիսապաշտպանը նոր թիմի հետ կնքեց 4 տարվա պայմանագիր։ 2012 թվականին Ֆարֆանը «Շալկե 04»-ի հետ պայմանագիրը երկարաձգեց մինչև 2017 թվական ։
2015 թվականի հուլիսի 20-ին հայտնի դարձավ, որ սկզբունքային պայմանագիր է կնքվել «Շալկեի» և արաբական «Ալ Ջազիրա» ակումբների միջև, ըստ որի Ֆարֆանը պետք է տեղափոխվեր արաբական ակումբ ։ Հուլիսի 23-ին Ջեֆերսոնը նոր ակումբում բուժզննություն անցավ, որից հետո արաբական ակումբը Ջեֆերսոնին առաջարկեց տարեկան 10 միլիոն աշխատավարձ ։
Ծանոթագրություններ
Կատեգորիա:Պերուացի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Պերուի հավաքականի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Լոկոմոտիվ Մոսկվայի ֆուտբոլիստներ Կատեգորիա:ՊՍՎ Էյնդհովենի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Ռուսաստանի Պրեմիեր Լիգայի խաղացողներ Կատեգորիա:Շալկե 04-ի ֆուտբոլիստներ Կատեգորիա:Ալ-Ջազիրա Աբու Դաբիի ֆուտբոլիստներ Կատեգորիա:Ֆուտբոլի կիսապաշտպաններ
365 (երգ)
«365», գերմանացի դիջեյ Zedd-ի և ամերիկացի երգչուհի Քեթի Փերրիի երգը, որ թողարկվել է 2019 թվականի փետրվարի 14-ին։ Նույն օրը տեղի է ունեցել երաժշտական տեսահոլովակի պրեմիերան, որ նկարահանել է ռեժիսոր Ուորեն Ֆուն։
Ստեղծման պատմություն
Արտիստների համատեղ երգի ձայնագրության մասին հայտնի է դարձել 2018 թվականի ամռանը, իսկ նույն թվականի աշնանը նրանց միասին տեսել են ձայնագրման ստուդիայում ։ 2019 թվականի հունվարի 23-ին գրանցվել է Քեթի Փերրիի ու դիջեյ Zedd-ի նոր երգը «Universal Music Publishing Group»-ում «365» խորագրով ։ Դրանից երկու օր առաջ Քեթի Փերրին ու Zedd-ն անցկացրել էին համատեղ նկարահանում՝ ենթադրաբար նկարահանվելով նոր երգի տեսահոլովակի համար  ։
Թողարկում
Հունվարի 30-ին երգը հայտնվել է համացանցում ։ Փետրվարի 9-ին՝ երկրպագուների հետ հանդիպման ժամանակ, Քեթի Փերրին ասել է, որ երգը թողարկվելու է Սիրահարների օրը։ Փետրվարի 13-ին Քեթի Փերրին ու Zedd-ը փոխանակել են էմոջիներ Twitter-ում որպես երգի պրոմո, ինչպես նաև ներկայացրել տեսահոլովակի թիզերները ։
Քննադատություն
Rolling Stone-ից Բրիտանի Սպանոսը գովել է երգն ու այն նկարագրել որպես «թարմ, հիպնոսային երգ սիրո մասին» ։ Spin ամսագրի համար գրած իր գրախոսականում Ուինսթոն Քուք-Ուիլսոնը նշել է, որ «365» երգը «թեթև փոփ-հաուս թրեք է, որը, բարեբախտաբար, չի հնչում Zedd-ի ցանկացած այլ երգի նման, որը նա թողարկել էր ոչ վաղ անցյալում» ։ Paper ամսագրից Michael Love Michael-ը բարձր է գնահատել երգը՝ այն կոչելով «բավական պատշաճ փոփ մեղեդի, որը դուք անպայման պետք է լսեք մինչև վերջ» ։
Տեսահոլովակ
Երգի տեսահոլովակը նկարահանել է ռեժիսոր Ուորեն Ֆուն։ Ըստ սյուժեի՝ Փերրին ներկայանում է ռոբոտի կերպարով, որին թեստավորում են սովորոական տղամարդու հետ համատեղ կյանքի համար, իսկ տղամարդուն մարմնավորում է Zedd-ը։ Աստիճանաբար ռոբոտն սկսում է սիրահարվել նրան, սակայն չի ստանում պատասխան ռեակցիա, և նրա մոտ ի հայտ է գալիս անսարքություն ։
Ծանոթագրություններ
Կատեգորիա:Քեթի Փերրիի երգեր Կատեգորիա:2019 սինգլներ Կատեգորիա:2019 երգեր Կատեգորիա:Քեթի Փերրիի սինգլներ
Ուլյանովսկի մարզ
Ուլյանովսկի մարզ (Ульяновская область), մարզ Ռուսաստանի կազմում, Ռուսաստանի ֆեդերացիայի միավոր։ Մայրաքաղաքն է Ուլյանովսկ քաղաքը։
Սահմանակից է Ռուսաստանի Սամարայի, Սարատովի և Պենզայի մարզերի հետ, ինչպես նաև Մորդովիա, Չուվաշիա և Թաթարստան հանրապետությունների հետ։
Արտաքին հղումներ
Կատեգորիա:Ուլյանովսկի մարզ Կատեգորիա:Ռուսաստանի դաշնային բաժանում
Ուիլյամ Յոն
Ուիլյամ Կուոն (Գուան) Յու Յոն (William Kwong Yu Yeung, ի ծնե՝ Յոն Կուոն (Գուան) Յու, 楊光宇, ), չինական ծագմամբ կանադացի աստղագետ, մեծաթիվ աստերոիդների հայտնաբերող է։
Ծնվել է Հոնկոնգում, ներկայումս աշխատում է Միացյալ Նահանգներում՝ իր մասնավոր Դեզերտ Իգլ աստղադիտարանում։ Մտնում է աստերոիդներ հայտնաբերողների ամենահաջողակ քառյակի մեջ․ 1999-2008 թթ․ ընթացքում նրա կողմից հայտնաբերվել է ընդհանուր առմամբ 1738 աստերոիդ ։ Բացի այդ, հանդիսանում է 172P/Յոն կարճ պարբերությամբ գիսաստղի հայտնաբերողը։
Հետաքրքիր է, որ նրա հայտնագործությունների թվին է պատկանում նաև J002E3 օբյեկտի հայտնաբերումը, որը սկզբնապես ընդունվում էր որպես ոչ մեծ մերձերկրային աստերոիդ, սակայն ստուգումների արդյունքում պարզվեց, որ այն «Ապոլոն 12» արշավի «Սատուրն 5» հրթիռի երրորդ (S-IVB) աստիճանն է ։
Իր հայտնաբած աստերոիդներից մեկը՝ (19848) Յոնչխուչխիու, անվանվել է ի պատիվ նրա հոր՝ Յոն Չխու Չխիուի, որը զգալի աջակցություն է ցուցաբերել նրան ։
Արտաքին հղումներ
Կատեգորիա:Կանադացի աստղագետներ Կատեգորիա:Չինացի աստղագետներ Կատեգորիա:Աստերոիդ հայտնաբերողներ Կատեգորիա:20-րդ դարի աստղագետներ Կատեգորիա:Գիսաստղ հայտնաբերողներ
Մալկոլմ Սկոտ Քարփենթեր
Մալկոլմ Սկոտ Քարփենթեր (Malcolm Scott Carpenter, ), ամերիկացի տիեզերագնաց-օդաչու, ռազմածովային նավատորմի 3-րդ կարգի պաշտոնաթող կապիտան։
Ավարտել է Կոլորադոյի նահանգի համալսարանը (1949), ռազմածովային նավատորմի փորձարկող օդաչուների դպրոցը (1954)։ ԱՄՆ տիեզերագնացների խմբում ընդգրկվել է 1959 թվականին։ 1962 թվականի մայիսի 24-ին «Մեր-կուրի» տիեզերանավով 5-ժամյա թռիչք է կատարել Երկրի շուրջը։
Ծանոթագրություններ
Կատեգորիա:Ամերիկացի տիեզերագնացներ Կատեգորիա:Կաթվածից մահացածներ Կատեգորիա:20-րդ դարի ամերիկացի գործարարներ Կատեգորիա:Կոլորադոյի համալսարանի շրջանավարտներ Կատեգորիա:Ամերիկացի օդաչուներ Կատեգորիա:Ամերիկացի ճարտարագետներ Կատեգորիա:Ամերիկացի ավիակոնստրուկտորներ Կատեգորիա:Անձինք նամականիշերի վրա
Նիժնեե Սելիշչե
Նիժնեե Սելիշչե (Нижнє Селище), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Նիժնեե Սելիշչե գյուղում բնակվում էր 3 044 մարդ։
Արտաքին հղումներ
Կատեգորիա:Ուկրաինայի Անդրկարպատյան մարզի Խուստի շրջանի բնակավայրեր Կատեգորիա:Ուկրաինայի գյուղեր
Սկուտեր
Սկուտեր (scooter, scoot-սլանալ), կախովի շարժիչով միտեղանի սպորտային գլիսեր։ Սկուտերի հատակագիծն ունի եռանկյան կամ քառանկյան ձև, հատակը հարթ է՝ ռեդանով, շարժման ժամանակ գլիսերում է։ Հանդարտ ջրի վրա զարգացնում է մինչև 80 կմ/ժ և ավել արագություն։
Կատեգորիա:Նավեր Կատեգորիա:Հանգիստ
Նուայե Բոկաժ
Նուայե Բոկաժ (Noyers-Bocage), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 1121 մարդ, բնակչության խտությունը` 126.38 մարդ/կմ²։ Բնակավայրը զբաղեցնում է 8.87 կմ² տարածք։
2016 թվականի հունվարից Միսսի համայնքի հետ միասին հանդիսանում է Նուայե Միսսի համայնքի մաս։
Աշխարհագրություն
Գտնվում է Փարիզ քաղաքից 220 կմ արևմուտք, Կան քաղաքից` 16 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 708 աշխատունակ (15-64 տարեկան) բնակիչ, որոնցից ակտիվ էին 546-ը, իսկ ոչ ակտիվները` 162։ Ակտիվության ցուցանիշը կազմում է 77,1 %։ 546 աշխատունակ մարդկանցից աշխատել է 509 անձ (248 տղամարդ և 261 կին)։ Գործազուրկ են եղել 37 անձ (21 տղամարդ և 16 կին)։ 162 անաշխատունակներից 69-ը եղել են աշակերտներ կամ ուսանողներ, 71-ը` թոշակառուներ, իսկ 22-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ջոն Ստյուարտ Միլ
Ջոն Ստյուարտ Միլ (John Stuart Mill, ), բրիտանացի փիլիսոփա, քաղաքական տնտեսագետ, Միացյալ Թագավորության պառլամենտի անդամ, քաղծառայող։ Համարվել է դասական լիբերալիզմի (ազատականության) պատմության մեջ ամենաազդեցիկ մտածողներից մեկը, կարևոր ներդրումներ է ունեցել հասարակագիտության, քաղաքագիտության և քաղտնտեսության ոլորտներում։ Բնորոշվել է որպես «19-րդ դարի ամենաազդեցիկ անգլիախոս փիլիսոփան» ։ Հանդես է եկել որպես անհատի ազատության ջատագով՝ հակադրվելով պետության ու հասարակության անսահմանափակ հսկողությանը նրա նկատմամբ, և այդպիսով պաշտպանել է անձի իրավունքները ։ Ստեղծագործական կյանքի ուշ շրջանում շարունակելով  պաշտպանել անձի իրավունքներն ու ազատությունները՝ ավելի քննադատաբար է վերաբերվել տնտեսական ազատականությանը (լիբերալիզմին), և քաղաքատնտեսության բնագավառում նրա հայացքները հակվել են դեպի լիբերալ սոցիալիզմ ։
Անդամակցել է լիբերալ կուսակցությանը։ Հեղինակել է վաղ շրջանի ֆեմինիստական գրականության առաջին աշխատություններից մեկը՝ «Կանանց ենթարկվածությունը» (The Subjection of Women) երկը, հաջորդելով Հենրի Հանթին՝ դարձել է բրիտանական պառլամենտի երկրորդ անդամը, ով դեռևս 1832 թվականին կոչ է արել կանանց նույնպես տալ ընտրություններին մասնակցելու, քվեարկելու իրավունք (ի դեպ, ժամանակակիցների վկայությամբ՝  Միլին ստեղծագործական աշխատանքներում մեծապես օգնել է իր կինը՝ Հելեն Թեյլորը)։
Միլը Ջերեմի Բենթամի զարգացրած տեսության՝ ուտիլիտարիզմի հետևորդն էր։ Միևնույն ժամանակ՝ ուսումնասիրողներից շատերը նրան բնորոշել են որպես նշանավոր փիլիսոփա Բերտրան Ռասելի հոգևոր հայր։
Կենսագրություն
1823 - 1825 թվականներին նա ծառայել է Բրիտանական արևելահնդկական ընկերությունում, 1865 - 1868 թվականներին եղել բրիտանական պառլամենտի համայնքների պալատի անդամ ։
Հիմնական աշխատություններ
Ուսումնասիրողների գնահատմամբ՝ Ջոն Միլի փիլիսոփայական գլխավոր աշխատություններն են «Ազատության մասին» (1859), «Ուտիլիտարիզմ» (1861), «Տրամաբանության համակարգը» (А System of Logic; 1843), տնտեսագիտական աշխատանքներից՝ «Քաղաքատնտեսության առարկայի և նրա մեթոդի մասին» (1836), «Էսսեներ քաղաքատնտեսության մի քանի չլուծված հարցերի մասին» (Essays on some unsettled Questions in Political Economy), «Քաղաքատնտեսության սկզբունքները» (Principles of Political Economy, 1848 թ.) երկերը։ «Քաղաքատնտեսության սկզբունքները» գրքի նախաբանում Միլը գրել է, որ իր խնդիրն է համարել ստեղծել Ադամ Սմիթի «Ուսումնասիրություն ժողովուրդների հարստության բնույթի և պատճառների մասին» աշխատության նորացված տարբերակը՝ տնտեսագիտական գիտելիքների մակարդակի աճի և ժամանակի ամենաառաջադեմ գաղափարների հաշվառումով։ Գրքի հիմնական բաժինները նվիրված են արտադրությանը, բաշխմանը, փոխանակմանը, կապիտալիզմի առաջընթացին և տնտեսության մեջ պետության ունեցած դերին։ Միլին հաջողվել է իր աշխատության մեջ համակցել Ռիկարդոյի տեսությունն ու նրան քննադատողների առաջարկած մոդիֆիկացիաներից լավագույնները։ Դրա շնորհիվ գրքում տեղ են գտել ժամանակի առավել էական ու արժեքավոր քաղաքական-տնտեսագիտական գաղափարները, և պատահական չէ, որ այն դարձել է անգլիախոս աշխարհի հիմնական տնտեսագիտական դասագիրքը (մինչև 1890 թ. Ալֆրեդ Մարշալի «Տնտեսագիտության սկզբունքները» երկի լույընծայումը), ճանաչվել է տնտեսագիտական լավագույն դասագիրք, թարգմանվել մի շարք լեզուներով, բազմիցս վերահրատարակվել և գործածվել եվրոպական բազմաթիվ համալսարաններում։
Հասարակական-քաղաքական հայացքները
Ջոն Միլը խոսքի ազատության եռանդուն պաշտպան և գրաքննության հակառակորդ էր։ Իրեն դրսևորել է որպես ժողովրդավարության տեսաբան, քննադատել է բուրժուական կարգերի արատները (ունեցվածքային անհավասարությունը, փողի պաշտամունքը, աշխատավորների ցածր կենսամակարդակը), որոնց հաղթահարման միջոցը համարել է հասարակական բարեփոխումների իրականացումը։ Նա հույս է տածել, որ կապիտալիստական ընկերություններին կփոխարինեն բանվորական կոոպերատիվները («բանվորական ընկերակցությունները»), պետության հասարակական-տնտեսական գործառույթները կբարեփոխվեն ու կուղղվեն ամբողջությամբ վերցրած հասարակության և մասնավորապես նրա նվազ պաշտպանված խավերի շահերի պաշտպանությանը, այդ թվում՝ համընդհանուր կրթության, լուսավորության ապահովմանը, արհմիությունները կստանան հասարակական-քաղաքական լայն իրավունքներ, ընդսմին՝ նաև գործադուլի իրավունք։ Միլը եղել է ստրկատիրության անհաշտ հակառակորդ, առաջարկել է, որ գաղութներին ավելի մեծ իրավունք ու հնարավորություն տրվի իրենց հուզող հարցերը լուծելու գործում։ Նա համարել է, որ բոլոր կանայք և տղամարդկանց բացարձակ մեծամասնությունը ստրկական վիճակում են գտնվել ու գտնվում, ուստի հետևողականորեն պայքարել է կանանց ազատագրման, նրանց ընտրական իրավունքի ապահովման համար։
Կրոնական հայացքների տեսակետից Միլը ագնոստիկ էր և սկեպտիկ   ։
Միլի ժամանակներում նրա վերոնշյալ հայացքներից շատերն արմատական էին համարվում, և դրա պատճառով նա մի քանի անգամ կալանավորվել է։ Նրա ազատականությունը (լիբերալիզմը) շատ առումներով կարելի է համարել ավելի հետևողական, քան, օրինակ, Ջոն Լոկինը, Շառլ Մոնտեսքյոյինը։
Արտաքին հղումներ
Կատեգորիա:19-րդ դարի փիլիսոփաներ Կատեգորիա:19-րդ դարի տնտեսագետներ Կատեգորիա:Անգլիացի ֆեմինիստ գրողներ Կատեգորիա:Անգլիացի ֆեմինիստներ Կատեգորիա:Բրիտանացի ֆեմինիստ գրողներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Բրիտանացի ֆեմինիստներ Կատեգորիա:Մեծ Բրիտանիայի քաղաքական գործիչներ Կատեգորիա:Քաղաքական փիլիսոփաներ Կատեգորիա:19-րդ դարի անգլիացի գրողներ Կատեգորիա:Ֆեմինիստ գրողներ Կատեգորիա:Բրիտանացի տնտեսագետներ